О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 1161
от 17.09.2026 г.
За одобряване на задание по чл.125 от Закона за устройство на територията /ЗУТ/ и даване на разрешение за частично изменение на действащия Общ устройствен план (ЧИ на ОУП) на община Перник, в обхват поземлен имот с идентификатор 05760.3.81, местност „Под лисичи егрек“, землище на с. Боснек, община Перник
На основание чл.21 ал.1 т.11 и ал.2 от ЗМСМА, чл.103 ал.1 т.1, чл.124 ал.1 и ал.3, чл.125 ал.1, ал.2, чл.134 ал.1 т.1 и т.3, чл.135 ал.1, чл.136 ал.1 от ЗУТ
ОБЩИНСКИ СЪВЕТ РЕШИ:
1. На основание чл.124, ал.1 от ЗУТ разрешава да се изработи проект за частично изменение на Общия устройствен план  на община Перник, в обхват поземлен имот с идентификатор 05760.3.81, м. „Под лисичи егрек“, землище на с. Боснек, община Перник.

2. На основание чл.125, ал.1 и ал.3 от ЗУТ, одобрява задание за частично изменение на Общия устройствен план /ОУП/ на община Перник, в обхват поземлен имот с идентификатор 05760.3.81, м. „Под лисичи егрек“, землище на с. Боснек, община Перник.

3. Проектът по т.1 да се изработи в съответствие с одобреното задание и нормативните изисквания, при спазване на изискванията на ЗУТ, Наредба №7/2003 г. на МРРБ за ПНУОВТУЗ и Наредба № 8/14.06.2001 г. за обема и съдържанието на устройствените схеми и планове. 

4. Да се представи Становище на РИОСВ-София.  

5. Застрояване в поземлените имот да се разреши, когато за обектите бъде осигурено водоснабдяване, електрозахранване и транспортен достъп, съгласно условията на чл.60, ал.2 и чл.110, ал.1, т.5 от ЗУТ.

6. Да бъдат предвидени мерки за запазване на изградената и функционираща инфраструктура при спазване на всички нормативни изисквания, сервитути и санитарно-охранителни зони.

7. Проектът да се съгласува с положителни писмени становища със заинтересованите централни и местни администрации и с експлоатационни дружества.
Решението да се разгласи с обявление по реда на чл.124б, ал.2 от ЗУТ.
На основание чл.124б, ал.4 от ЗУТ решението не подлежи на оспорване.
Поради следните мотиви: В Община Перник е постъпило искане с вх.№ 26/ОКП-13318/29.06.2026 г. на Ива Боянова, с адрес: гр. София, за даване на разрешение за изработване на проект за ЧИ на ОУП на община Перник, за поземлен имот с идентификатор 05760.3.81 местност „Под лисичи егрек“, землище на с. Боснек,  община Перник.

Поземленият имот, предмет на разработката е собственост на Ива Боянова, на основание Нотариален акт за покупко-продажба на недвижим имот №136, том 1, рег.№ 634, дело № 119 от 2026 г. и скица на поземлен имот № 15-584928-22.04.2026 г., издадена от АГКК.

Поземленият имот се намира в местността „Под лисичи егрек“, в северозападната част на землището на с. Боснек, община Перник и е в непосредствена близост до урбанизираната територия на населеното място /зони 1/Жм и 2/Жм с преобладаващо застрояване с малка височина, както и зона 1/Пп/ и попада в зона №562-Земеделска територия, която съгласно действащия ОУП към настоящия момент е със забрана промяна на предназначението. 

Освен действащия ОУП на община Перник, за територията няма други действащи устройствени планове.

Поземлен имот с идентификатор 05760.3.81, м. „Под лисичи егрек“, землище на с. Боснек, община Перник, който е предложен за промяна на предвижданията му в ОУП на община Перник е с площ от 351 кв. м и представлява необработваема земеделска площ, с НТП-ливада. Имотът не попада в защитени територии или защитени зони, включително и по Натура 2000.

Поземленият имот не попада в територии с наличие на свлачища, по смисъла на чл.95 и чл.96 от ЗУТ, не попада в санитарно-охранителни зони на водни обекти по смисъла на Закона за водите. В случай, че такива проводи се локализират при провеждане на мероприятията и във връзка с опазване на същите, следва да се спазват изискванията на Наредба №РД-02-20-1/05.03.2020 г. за условията и реда за определяне на размерите и разположението на сервитутните ивици и на специалния режим за упражняване на сервитутите на водоснабдителните и канализационните проводи/мрежи/ и съоръжения извън населените места и селищните образувания. 

В обхвата на имота не преминават въздушни кабелни линии, но те се намират в непосредствена близост.

В обхвата на имота не преминават пътища от Републиканската или общинската пътна мрежа, но до него има транспортен достъп по съществуващи селскостопански пътища, обслужващи съответната територия.

В приложеното задание, изготвено съгласно чл.125, ал.1 и ал.2 от ЗУТ е обоснована необходимостта от изработване на проект за ЧИ на ОУП. 

Основанията за частичното изменение на ОУП на Община Перник се съдържат в нормите на чл.134, ал.1, т.1 /настъпили съществени промени в обществено-икономическите условия, при които е съставен планът/, чл.136, ал.1, чл.124, ал.1 и ал.3, чл.125, ал.1, ал.2, ал.3 от ЗУТ, във връзка с инвестиционни намерения на собственика на имота, като заинтересовано лице по чл.131 от ЗУТ и инициатор на искането за изменение на ОУП. 
Целта на изменението на ОУП е поземленият имот да бъде включен в нискоетажна жилищна зона или територия с устройствен режим, за да се даде възможност да бъдат изпълнени мероприятията по изграждане на еднофамилна жилищна сграда, ведно с прилежаща територия.

При изготвяне на устройствени планове от по-нисък клас да се предвидят всички  съществуващи ограничения по отношение на възможностите за застрояване, в това число съответните сервитутни зони на съществуващи инфраструктурни обекти.

Съгласно чл.124, ал.1 от ЗУТ, разрешение за изработване на проект за изменение на действащ общ устройствен план се дава с решение на общинския съвет по предложение на кмета на общината.

Решението е прието на заседание на Общинския съвет, проведено на 17.09.2026г., Протокол № 9 т. 11 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/ 

